РЕПУБЛИКА СРБИЈА

ОПШТИНА БОГАТИЋ

ОПШТИНСКА УПРАВА

Одељењe за привреду, финансије

и локално - економски развој

Број: 404-39/2019-02

Датум: 24.12.2019.године

Б o г а т и ћ

У складу са чланом 63. Закона о јавним набавкама („Службени гласник Републике Србије” бр. 124/12, 14/15 и 68/2015) у поступку јавне набавке бр.1.2.19 услуга – Израда пројектне документације за санацију и рекултивацију несаниране депопоније на територији МЗ Совљак. на пар.бр-1196 у КО Совљак,Општина Богатић, заинтересовано лице је затражило појашњење конкурсне документације, те Наручилац овим путем доставља и питање заинтересованог лица и свој одговор.

 **ПРЕДМЕТ: Захтев за додатним информацијама и појашњењима у вези са припремањем понуде у поступку ЈН мале вредности број 1.2.19:**

У складу са чланом 63.став 2 Закона о јавним набакама(,,Сл.гласник РС“ бр 124/12,14/15 и 68/15-у у даљем тексту : ЗЈН) и чл.80 Закона о општем управном поступку(,,Сл.гласник РС“број 18/2016) у својству заинтересованог лица, достављамо Захтев за додатним информацијама и појашњењима за предметну набавку, који се односи на садржину конкурсне документације( у даљем тексту:КД) у поступку ЈН мале вредности број 1.2.19.

Због уочених нејасноћа и неправилности молимо појашњења и истовремено предлажемо измену КД у вези са припремањм понуде и то:

**ПИТАЊЕ 1**: Неопходно да Пројекти Рекултивације и санације несанитарне депоније добију сагласност Министарства животне средине, а у складу са Правилником. Зашто као доказ о пословном капацитету није стављено и Решење о давању сагласности надлежног министарства? Овим би било избегнуто да се као понуђачи јављају фирме које не знају како треба да изгледа пројекат који добија сагласност министарства. Предлажемо измену конкурсне документације и да се као дода доказ пословног капацитета решење надлежног министарства за две захтеване депоније током захтеваног периода реализације.

**ОДГОВОР 1**: Како је предмет јавне набавке пројекат санације и рекултивације несанитарне депоније, сматрамо да је услов да је понуђач израдио два пројекта санације и рекултивације несанитарне депонијеса потврдом наручиоца, адекватан услов, који доказује потребно искуство понуђача у изради пројектне документације која је предмет јавне набавке.

**ПИТАЊЕ 2**:Зашто се Пројектним задатком дефинишу конкретни стандарди и опити по коме се врше геомеханичка испитивања, када је неопходно да Главни или Одговорни пројектант одреди обим испитивања и начин испитивања како би уредио Пројекат у складу са Правилником о методологији за израду пројекта санације и ремедијације (,,Сл.гласник РС“ ,бр. 74/12) и добио одговарајућу Сагласност Министарства.Предлажемо измену конкурсне документације, да се из Пројектног задатка избаци списак стандарда као и да се из додатних услова избаци дозвола надлежног органа за вршење геомеханичких услуга- Сертификат о акредитацијји издат од АТС-а са обимом акредитације. Главни или Одговорни Пројектант треба након прегледа постојеће документације , обиласка локације, пробних ископа и раскопа одреди обим неопходних истраживања која ће бити довољна да се Пројекат уради у складу са поменутим Правилником. Овако предефинисан обим истраживања има за последицу да се врше испитивања која нису неопходна а са друге стране нису дефинисана истраживања неопходна за затварање депоније. Затварање депоније није превасходно геомеханички проблем него мултидисциплинарни задатак.

**ОДГОВОР 2:** Наручилац је пројектни задатак и додатне услове одредио у складу са предметом јавне набавке. Слажемо се да је затварање депоније мултидисциплинарни задатак у чему је свакако између осталог неизоставан део и геомеханички истражни радови као и израда самог геомеханичког елабората. Баш због тога се и захтева да лабораторија која ће урадити овај део посла буде акредитована како би смо били сигурни да ће квалитетно урадити теренска и лабораторијска истраживања која ће дати важне улазне параметре за израду саме пројектне документације.

Наручиоцу је познато да досадашњи приступ у пројектовању који је искључивао ангажовање квалитетне лабораторије, односно који је искључивао детаљна теренска и лабораторијска испитивања и какве последице то може изазвати те је Наручилац приморан да промени приступ и примени позитивна искуства из земаља Европске Уније.

Наручилац скреће пажњу да је вредност овог дела предметне јавне набавке незнатна у односу на последице које би могле да се појаве услед неадекватно урађених геомеханичких истражних радова јер су то улазни подаци и полазна основа за израду комплетне пројектне документације.

**ПИТАЊЕ 3**:Зашто се захтева ангажовање инжењера саобраћајница са важећом лиценцом 315 или 312 када затварање депоније није у логичној вези са саобраћајницама?Све грађевинске проблеме решава инжењер са лиценцом 313 или 314. Предлажемо измену конкурсне документације и да се поменуте лиценце избаце.

**ОДГОВОР 3:** Пројектним задатком је дефинисано да се предвиде (пројектују) саобраћајнице за приступ свим битним површинама депоније, као и веза са постојећим асфалтним путем, што изискује потребу за ангажовањем одговорног пројектанта саобраћајница са лиценцом 312 или 315

 КОМИСИЈА ЗА ЈАВНУ НАБАВКУ